ഹരിതയ്ക്കെതിരായ ലീഗ് നടപടി എം എസ് എഫിനുള്ളില് പ്രതിഷേധം പുകയുന്നു, കൂടുതല് പേര് എംഎസ്എഫ് വിട്ടേക്കും ഹരിതയ്ക്കെതിരായ ലീഗ് നടപടിയില് എം എസ് എഫിനുള്ളില് പ്രതിഷേധം പുകയുന്നു. സംസ്ഥാന സീനിയര് വൈസ് പ്രസിഡന്്റ് എം.പി അബ്ദു സമദിന്്റെ രാജിയ്ക്ക് പിന്നാലെ കൂടുതല് പേര് എംഎസ്എഫ് വിടുമെന്നാണ് സൂചന. സ്ത്രീ വിരുദ്ധ പരാമര്ശങ്ങള് നടത്തിയ പി കെ നവാസിനെ സംരക്ഷിക്കുന്ന നേതൃത്വത്തിന്്റെ നിലപാടിനെതിരെ ലീഗിനുളളിലും പ്രതിഷേധം ശക്തമാണ്. സഹ പ്രവര്ത്തകരായ പെണ്കുട്ടികള്ക്കെതിരെ സ്ത്രീവിരുദ്ധമായി ലൈംഗികചുവ കലര്ന്ന പരാമര്ശം നടത്തിയവര്ക്ക് സംരക്ഷണം, പരാതി ഉന്നയിച്ച പെണ്കുട്ടികള്ക്കെതിരെ നടപടി, മുസ്ലീംലീഗ് നേതൃത്വത്തിന്്റെ ഈ നിലപാടിനെതിരെ എം എസ്എഫിലും ലീഗിനുളളിലും പ്രതിഷേധം പുകയുകയാണ്. മുസ്ലീംലീഗിന്്റെ സ്ത്രീവിരുദ്ധ സമീപനത്തില് മാറ്റമില്ല എന്നാണ് പുതിയ തീരുമാനവും വ്യക്തമാക്കുന്നതെന്നാണ് ഒരു വിഭാഗം പറയുന്നത് .രാജിവെച്ച എം എസ് എഫ് സീനിയര് വൈസ്പ്രസിഡന്്റ് എം.പി അബ്ദുസമദിന്്റെ രാജിക്കത്തിലും ഇക്കാര്യങ്ങള് വ്യക്തമാക്കിയിട്ടുണ്ട്. പാര്ട്ടിയുടെ സ്ത്രീവിരുദ്ധ ജനാധിപത്യ വിരുദ്ധ നടപടികളില് പ്രതിഷേധിച്ചാണ് രാജിയെന്ന് സമദ്, ലീഗ് ജനറല് സെക്രട്ടറിക്കയച്ച കത്തില് പറയുന്നു. സമദിന് പിന്നാലെ കൂടുതല് പേര് എം എസ് എഫ് വിടുമെന്നും സൂചനയുണ്ട് . പെണ്കുട്ടികള്ക്ക് സംരക്ഷണമേകേണ്ട ഉത്തരവാദിത്വമാണ് ലീഗ് നേതൃത്വത്തിനുള്ളത്. എന്നാല് സ്ത്രീപക്ഷ വിഷയത്തില് ലീഗ് നല്കുന്ന മോശമായ സന്ദേശമായാണ് ഹരിത പ്രവര്ത്തനം നിര്ത്തിവെപ്പിച്ചുള്ള നടപടിയെ പൊതുവില് വിലയിരുത്തുന്നത്. പരാതി ഉന്നയിച്ച പത്ത് കുട്ടികളില് ഭൂരിഭാഗവും ലീഗ് നേതാക്കളുടെ മക്കളോ കുടുംബാംഗങ്ങളോ ആണ്. ലീഗ് കുടുംബത്തിലുള്ളവര്ക്ക് പോലും നീതി ലഭിക്കാത്തവിധം സംഘടനയിലെ അവസ്ഥ മോശമായി എന്നാണിത് തെളിയിക്കുന്നത്. ലീഗ് നേതൃത്വത്തിന് മുന്നില് ഉന്നയിച്ചിട്ടും പരിഗണിക്കാത്തതിനാലാണ് ഹരിത നേതാക്കള് വനിതാ കമ്മീഷനെ സമീപിച്ചത്. അതാണിപ്പോള് വലിയ കുറ്റമായി നേതൃത്വം കണ്ടെത്തിയത്. എം.എസ്.എഫ് ദേശീയ പ്രസിഡന്്റ് ടി.പി. അഷ്റഫലിയുടെ പിന്തുണയോടെയാണ് ഹരിത പ്രവര്ത്തകര് സംസ്ഥാന പ്രസിഡന്്റ് നവാസിനെതിരെ പോരാട്ടം നടത്തുന്നത് എന്നതാണ് ശ്രദ്ധേയമായ മറ്റൊരു വസ്തുത. പെണ്കുട്ടികളോട് അനീതി കാട്ടിയവര്ക്കെതിരെ നടപടി എടുക്കുന്നത് വരെ പ്രതിഷേധം തുടരാനാണ് ഹരിതയുടെ തീരുമാനം. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.